<classify> CHUO Kikuu cha Kimataifa cha Kampala KIUT kimesema kimefanya mabadiliko makubwa ili kuondoa upungufu uliokuwa ukikikabili ikiwemo katika safu ya uongozi na kutokuwepo kwa Baraza la Chuo, hivyo kushindwa kudahili wanafunzi wapya katika mwaka wa masomo 201718.KIUT imekiri kuwa changamoto hizo pamoja na kwamba zimekitikisa na kuathiri utendaji kazi, lakini zimewajenga na kuwaimarisha kimuundo na kitaasisi, huku wakiahidi kuendelea kuwa na mawasiliano na Tume ya Vyuo Vikuu Tanzania TCU.Aidha, kimesema kinatarajia kupeleka maombi TCU kuwaomba kuruhusiwa kudahili wanafunzi kwenye shahada za uzamili na uzamivu, ili kuwaongezea wanafunzi weledi, ujuzi katika fani mbalimbali. Makamu Mkuu wa chuo hicho, Profesa Jamidu Katima alisema hayo jijini Dar es Salaam katika mahafali ya kwanza ya KIUT, ambayo jumla ya wahitimu 753 walipatiwa shahada mbalimbali.Kuhusu upungufu, Profesa Katima alisema katika mwaka wa masomo 201718, KIUT ilishindwa kudahili wanafunzi wapya kutokana na kukabiliwa na upungufu kadha wa kadha ikiwamo kutokuwa na namba ya wanataaluma wa kudumu inayokidhi idadi ya wanafunzi waliokuwepo. Alizitaja upungufu wa wafanyakazi wenye sifa stahiki zinazokidhi viwango vinavyokubalika na mwongozo wa ubora wa elimu wa TCU, kuwepo wafanyakazi wa kigeni wasiokuwa na vibali stahiki vya kufanya kazi nchini.Ninafurahi kueleza kua kuanzia mwezi wa tatu chuo kimefanya mabadiliko makubwa ili kuondosha mapungufu hayo na katikakufanya maboresho hayo chuo kimeendelea kuwa na mawasiliano ya mara kwa mara na Tume ya Vyuo Vikuu, alisema Profesa Katima.Profesa Katima alisema ni wazi kua changamoto hizo zilitikisa na kuathiri utendaji wa kazi wa chuo, lakini kwa upande mwingine zimewajenga na kuaimarisha kimuundo na kitaasisi. Alisema kwa sasa chuo kina jumla ya wafanyakazi 269, jumla ya wafanyakazi wanataaluma ni 138 wakijumuisha maprofesa 11 na wanataaluma wenye shahada za uzamivu 20.Kuhusu wahitimu, alisema chuo kinawatakia mafanikio mema katika shughuli watakazokwenda kuzifanya kwa ajili ya ujenzi wa Taifa na kuwaasa kuwa tayari kukabiliana na changamoto za maisha ambazo ni nyingi.Kwa kuanzia inawezekana kabisa kati yenu kuwa watakaokaa muda mrefu bila kupata ajira hili ni jambo la kawaida sana na isiwasababishie kukata tamaa ya maisha na kujikuta mnadumbukia katika mambo ambayo yatwaondoa katika mstari a matumaini, alisema. Aliwasihi kuwa tayari kujitolea kwa ujira mdogo au bila ujira kabisa ili kupata uzoefu wa kazi na kuepuka kupata muda wa kushawishika kufanya mambo yasiyostahili, na kati yao watakaopata ajira vijijini wasichague maeneo ya kufanyia kazi bali jambo la msingi kuhakikisha elimu waliyoipata inawasaidia kutatua matatizo ya Watanzania.  <topic>: kitaifa 